„Гуам“ започва своята служба в самия край на Втората световна война и за това неговото участие в бойните действия е сравнително кратко. От март до юли 1945 г. крайцера действа при Окинава, подсигурявайки противовъздушната отбрана на авионосните съединения, от време на време участва в бомбардировките на японското крайбрежие. От юли до август действа против японското корабоплаване в Източнокитайско и Жълто морета. След капитулацията на Японската империя е задействан в окупацията на Корея, по-късно се използва за превозване на завръщащите се американски войски в САЩ. През февруари 1947 г. е изваден в резерва, където и пребивава до изключването му от списъците на флота през 1960 г. През същата година е продаден за скрап.